ai4bharat/Pralekha huggingface dataset:
दूरसंचार आणि माहिती तंत्रज्ञान मंत्रालय
गोव्यात 28.03.2023 रोजी टपाल सेवा डाक अदालतीचे आयोजन
पोस्टमास्टर जनरल, गोवा क्षेत्र, पणजी 403001 तर्फे 28.03.2023 रोजी दुपारी 12:00 वाजता पोस्टमास्टर जनरल कार्यालय, गोवा क्षेत्र, पणजी 403001 येथे 53 व्या क्षेत्रीय स्तरावरील डाक अदालतीचे आयोजन करण्यात आले आहे. गोवा क्षेत्रातील 6 आठवड्यांत निपटारा न झालेल्या टपाल खात्याच्या सेवांसंबंधित समस्या आणि तक्रारींचे निराकरण ही डाक अदालत करेल. मेल, स्पीड पोस्ट, काउंटर सेवा, बचत बँक सेवा आणि मनी ऑर्डरचे पैसे चुकते न होणे यासंबंधीच्या तक्रारींचा यावेळी विचार केला जाईल.
गोवा विभागातील टपाल सेवांबाबत तक्रार करू इच्छिणाऱ्या ग्राहकांनी त्यांची तक्रार प्रतीसह यू. विजयकुमार, सचिव, डाक अदालत आणि सहाय्यक संचालक पोस्टल सेवा-I, 0/o पोस्टमास्टर जनरल, गोवा क्षेत्र, पणजी 403001 यांच्याकडे कृपया पाठवावी. 15.03.2023 रोजी किंवा त्यापूर्वी मूळ तक्रार ज्या अधिकार्यांकडे केली होती त्याची तारीख, अधिकाऱ्यांचे नाव आणि पद यासारख्या तपशीलांचा तक्रारीत समावेश असावा.
कोणत्याही अधिक तपशीलासाठी किंवा शंकांसाठी, इच्छुक व्यक्ती पोस्टमास्टर जनरल कार्यालय, गोवा प्रदेश, पणजी 403001 यांच्याशी संपर्क साधू शकतात.
डाक अदालत विषयी
प्रत्येक नागरिकाच्या जीवनात प्रभावशाली अशा देशाच्या सामाजिक-आर्थिक जीवनात टपाल सेवा बजावत असलेल्या महत्त्वपूर्ण भूमिकेची टपाल खाते दखल घेते. विभाग आपल्या ग्राहकांना समाधानकारक सेवा प्रदान करण्याचा प्रयत्न करत असताना, संपर्कातील अंतर आणि सेवेतील त्रुटी उद्भवू शकतात, ज्याचे पर्यावसन समस्या आणि तक्रारीत होते. अशा समस्या आणि तक्रारींचे प्रभावीपणे निराकरण आणि निपटारा करण्यासाठी वेळोवेळी अदालतींचे आयोजन केले जाते.
आरोग्य आणि कुटुंब कल्याण मंत्रालय
भारतातील कोविड 19 लसीकरणाची व्याप्ती 34.46 कोटी पर्यंत वाढली
सलग सहाव्या दिवशी 50,000 पेक्षा कमी दैनंदिन नवीन रुग्णसंख्येची नोंद
97 दिवसानंतर भारतातील उपचाराधीन रुग्णसंख्या 5 लाखांपेक्षा कमी
सलग 26 दिवस दैनंदिन सकारात्मकता दर , 5% पेक्षा कमी
भारताच्या एकूण लसीकरणाने काल 34 कोटींचा महत्वाचा टप्पा गाठला. आज सकाळी 7 वाजेपर्यंत तात्पुरत्या अहवालानुसार एकूण 45,60,088 सत्रांद्वारे 34,46,11,291 लसींच्या मात्रा देण्यात आल्या आहेत. गेल्या 24 तासांत लसींच्या 43,99,298 मात्रा देण्यात आल्या.
कोविड 19 लसीकरणाच्या सार्वत्रिकीकरणाचा नवीन टप्पा 21जून 2021 पासून सुरू झाला. केंद्र सरकार देशभरात लसीकरणाची गती आणि व्याप्ती वाढवण्यासाठी वचनबद्ध आहे.
गेल्या 24 तासांत भारतात 44,111 नवीन रुग्णांची नोंद झाली आहे.
सलग सहा दिवसांपासून 50,000 पेक्षा कमी दैनंदिन रुग्णसंख्या नोंदवली गेली आहे. केंद्र आणि राज्ये/केंद्रशासित प्रदेशांच्या निरंतर आणि एकत्रित प्रयत्नांचा हा परिणाम आहे.
देशात उपचाराधीन रुग्णसंख्येतही सतत घसरण होत आहे. देशातील एकूण उपचाराधीन रुग्णसंख्या आज 4,95,533 इतकी आहे आणि 97 दिवसानंतर 5 लाखांपेक्षा कमी आहे.
गेल्या 24 तासांत एकूण उपचाराधीन रुग्णसंख्येत 14,104 ची घट नोंदली गेली आहे आणि देशातील एकूण बाधित रुग्णांपैकी उपचाराधीन रुग्ण केवळ 1.62% आहेत.
कोविड -19 संसर्गातून मोठ्या संख्येने लोक बरे होत आहेत. भारतातील बरे झालेल्यांची दैनंदिन संख्या सलग 51 दिवस नवीन रुग्णसंख्येपेक्षा अधिक आहे. गेल्या 24 तासांत 57,477 जण बरे झाले.
दैनंदिन नवीन रुग्णांच्या तुलनेत गेल्या 24 तासांत 13,000  पेक्षा जास्त रुग्ण बरे झाले.
महामारीच्या सुरुवातीपासून संसर्ग झालेल्या लोकांपैकी 2,96,05,779 जण कोविड -19 संसर्गातून बरे झाले आहेत. आणि गेल्या 24 तासांत, 57,477 रुग्ण बरे झाले आहेत. रुग्ण बरे होण्याचा दर 97.06% आहे, जो सतत वाढता कल दर्शवत आहे.
संपूर्ण देशभरात चाचणी क्षमतेत मोठ्या प्रमाणात वाढ झाली असून, गेल्या 24 तासांत देशातील एकूण 18,76,036 चाचण्या घेण्यात आल्या. एकत्रितरित्या, भारताने आतापर्यंत 41.64 कोटी  पेक्षा जास्त चाचण्या केल्या आहेत.
देशभरात एकीकडे चाचणी क्षमता वाढवण्यात आली आहे, तर साप्ताहिक सकारात्मकतेत निरंतर घट दिसून येत आहे. साप्ताहिक सकारात्मकता दर सध्या 2.50% वर आहे तर दैनंदिन सकारात्मकता दर आज 2.35% आहे. सलग 26 दिवस दैनंदिन सकारात्मकतेचा दर 5% पेक्षा कमी राहिला आहे.
पंतप्रधान कार्यालय
पंतप्रधानांनी नवी दिल्ली येथील आपल्या निवासस्थानी युवा वर्गा समवेत साजरे केले रक्षाबंधन
नवी दिल्ली, 11 ऑगस्ट 2022
पंतप्रधान नरेंद्र मोदी यांनी नवी दिल्ली येथील आपल्या निवासस्थानी युवा वर्गा समवेत रक्षाबंधन साजरे केले.
पंतप्रधानांनी या कार्यक्रमाची झलक ट्वीटरवर शेअर करून म्हटले आहे की;
“या युवा वर्गा समवेत एक खास रक्षाबंधन...”
S.Tupe/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ग्राहक व्यवहार, अन्न आणि सार्वजनिक पुरवठा मंत्रालय
देशभरात मूग डाळीच्या किरकोळ सरासरी दरात 3.86% घट
केंद्र सरकारच्या उपाययोजनांमुळे डाळींच्या दरात घट
आयात सुलभतेने आणि विनासायास होण्यासाठी 15 मे 2021 पासून “मुक्त श्रेणी” अंतर्गत तूर, उडीद आणि मूगाच्या आयातीला केंद्राची परवानगी
नवी दिल्ली, 28 फेब्रुवारी 2022
केंद्र सरकारने अत्यावश्यक खाद्य जिन्नसांची स्थानिक बाजारात उपलब्धता वाढवण्यासाठी आणि दर स्थिर ठेवण्यासाठी अनेक प्रकारची सक्रिय आणि पुर्वानुमान आधारित पावले उचलली आहेत. सरकारच्या या उपाययोजनांमुळेच मूग डाळीच्या दरात मोठी घट झाली आहे.
ग्राहक व्यवहार विभागाच्या अधिकृत आकडेवारीनुसार 28-2-2022 रोजी मूग डाळीचा अखिल भारतीय सरासरी किरकोळ दर 102.36 रुपये प्रति किलोवर आल्याची नोंद झाली. 28-2-2021 रोजी म्हणजे गेल्या वर्षी हा दर 106.47 रुपये प्रति किलो होता. म्हणजेच मूग डाळीच्या दरात 3.86 % घट झाली.
डाळींची उपलब्धता वाढवण्यासाठी आणि दर स्थिर ठेवण्यासाठी केंद्र सरकारने तूर, उडीद आणि मुगाच्या आयातीला ‘मुक्त श्रेणी’ अंतर्गत 15 मे, 2021 पासून 31 ऑक्टोबर 2021 पर्यंत सुलभतेने आणि विनासायास आयात होण्यासाठी परवानगी दिली. त्यानंतर तूर आणि उडीद यांची मुक्त श्रेणी 31 मार्च 2022 पर्यंत वाढवण्यात आली. संबंधित विभाग/संघटना यांच्याकडून अतिशय बारकाईने होणारी देखरेख आणि अंमलबजावणी यांचे पाठबळ या धोरणाला मिळाले आहे. आयातीसंदर्भातील उपाययोजनांच्या धोरणामुळे तूर, उडीद आणि मूग यांच्या आयातीत गेल्या दोन वर्षांच्या तुलनेत लक्षणीय वाढ झाली आहे.R.Aghor/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
पंतप्रधान कार्यालय
महिला नेमबाजी स्पर्धेत 50 मीटर रायफल 3 पोझिशनमध्ये कांस्यपदक जिंकल्याबद्दल नेमबाज आशी चोक्सीचे पंतप्रधान नरेंद्र मोदी यांनी अभिनंदन केले
नवी दिल्ली, 27 सप्टेंबर 2023
आशियाई क्रीडा स्पर्धेत महिला नेमबाजी स्पर्धेत 50 मीटर रायफल 3 पोझिशनमध्ये कांस्यपदक जिंकल्याबद्दल नेमबाज आशी चोक्सीचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी आपल्या ट्वीटर संदेशात म्हटले आहे:
50 मीटर रायफल 3 पोझिशन्स महिला नेमबाजीत कांस्यपदक जिंकून मिळवलेल्या अभूतपूर्व यशाबद्दल आशी चोक्सीचे अभिनंदन!
तिने उल्लेखनीय धैर्य आणि समर्पण प्रदर्शित केले आहे. तिची दिमाखदार कामगिरी अशीच उंचावत राहो आणि येणाऱ्या पिढ्यांना प्रेरणा देत राहो.”S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविडशी संबंधित कोणत्याही आयात सामग्रीच्या मंजुरीसाठी विलंब होणार नाही : केंद्रीय अप्रत्यक्ष कर आणि सीमा शुल्क मंडळ
मुंबई, 13 मे 2021
देश कोविड-19 विरूद्ध लढा देत असल्याने अत्यावश्यक वस्तूंची जलद आयात सुलभ करण्यासाठी भारत सरकार सर्व आवश्यक उपाययोजना करीत आहे.
कोविडशी संबंधित कोणत्याही सामग्रीची खेप आल्यानंतर सीमा शुल्क मंजुरीसाठी विलंब होऊ नये, हे सुनिश्चित केले जात आहे. ऑनलाईन प्रणाली वापरल्या जात आहेत, ज्यामध्ये कोविडशी संबंधित 95% सामग्रीचे मूल्यांकन कोणत्याही अधिकाऱ्याशिवाय केले जाते .जरी सामग्रीची खेप मंजुरीसाठी चेहरा विरहीत मुल्यांकन प्रणालीकडे पाठविली गेली तरी, नोडल अधिकारी प्रयत्न करून जलद मंजुरी सुनिश्चित करतात. केंद्रीय अप्रत्यक्ष कर आणि सीमाशुल्क महामंडळाच्या करदाता सेवा महासंचालनालया अंतर्गत असलेल्या मुंबई सीमाशुल्क विभागाने ' कोविड-19 संबंधित आयातीला सीमाशुल्क मंजुरी' या विषयावर आज मुंबईत आयोजित करण्यात आलेल्या वेबिनारमध्ये, अत्यावश्यक सामग्रीची आयात गतिमान करण्यासाठी आणि प्रवाहित करण्यासाठी हे आणि इतर धोरणात्मक उपाय या वेबिनारमध्ये व्यापार, उद्योग आणि माध्यमांसमोर स्पष्ट करण्यात आले. 400 हून अधिक भागधारक या वेबिनारमध्ये सहभागी झाले आणि आयात आणि सीमाशुल्क मंजुरी प्रक्रियेसंदर्भात त्यांच्या शंका दूर करण्यात आल्या.
आयातदार निर्यातदार सांकेतिक क्रमांकासाठी अर्ज करण्याची प्रक्रिया सुलभ आणि ऑनलाइन केली गेली आहे, तर सीमाशुल्क मंजुरीसाठी असलेल्या इतर कार्यपद्धती सुलभ केल्या आहेत, अशी माहिती केंद्रीय अप्रत्यक्ष कर आणि सीमा शुल्क मंडळाने दिली.
या वेबिनरमध्ये कोविड संबंधित आयात सामग्रीच्या मंजुरीशी संबंधित नवीन सूचना आणि शुल्कात दिलेली दिलेली सवलत याबद्दल चर्चा करण्यात आली.
तात्पुरता सवलत आदेश फक्त तेव्हाच लागू होतो जेव्हा आयातदाराला विनामूल्य वितरणासाठी वस्तू विनामूल्य मिळतात. आयातीची इतर प्रकरणे या सवलत देणाऱ्या आदेशात समाविष्ट करण्यात आलेली नाहीत.
तात्पुरत्या सवलतीच्या आदेशाच्या अंमलबजावणीसाठी महाराष्ट्र राज्य नोडल प्राधिकरण
केंद्रीय अप्रत्यक्ष कर आणि सीमा शुल्क मंडळ, कोविड - 19 संबंधित आपत्कालीन सामग्रीची मंजुरी, प्रक्रिया आणि वितरण सुलभ करत आहे.
https://eccsmobility.cbic.gov.in/eicimobility/import
संरचित स्वरूपातील तपशील शोधून आणि लवकरात लवकर समस्यांचे निराकरण करण्याच्या दृष्टीने एक ऑनलाइन तक्रार निवारण अर्ज तयार करण्यात आहे 
सामान्य प्रश्नांसाठी, वापरकर्ते icegatehelpdesk@icegate.gov.in वर ईमेल पाठवू शकतात किंवा टोल फ्री नंबर 1800-3010-1000 वर दूरध्वनी करून संपर्क साधू शकतात. मदत कक्षात प्राप्त झालेल्या विनंत्यांचे लवकर निराकरण करण्यासाठी बारकाईने लक्ष ठेवले जाते.
कोविड-19 संबंधित उपकरणांसंदर्भातील शंका आणि तक्रारी हाताळण्यासाठी विभागाने एक समर्पित मदत कक्ष देखील तयार केला आहे.देशभरातील नोडल अधिकाऱ्यांची संपूर्ण यादी येथे उपलब्ध आहे
https://www.cbic.gov.in/resources//htdocs-cbec/NodalOfficers&ClientRelationshipMangaersList_2111.pdf
Jaydevi PS/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 81
रस्ते वाहतूक आणि महामार्ग मंत्रालय
रस्ते प्रकल्पांची स्थिती
नवी दिल्ली, 20 जुलै 2023
रस्ते वाहतूक आणि महामार्ग मंत्रालय राष्ट्रीय महामार्गांचा  विकास आणि देखभालीसाठी प्रामुख्याने जबाबदार आहे. 79,789 कोटी रुपयांचे 6,270 किमी लांबीचे 202 राष्ट्रीय महामार्ग प्रकल्प अंमलबजावणीच्या टप्प्यावर आहेत. 10,992 कोटी रुपयांचे 474 किमी लांबीचे 42 राष्ट्रीय महामार्ग प्रकल्प बोलीच्या टप्प्यावर आहेत आणि महाराष्ट्रात 3,816 कोटी रुपयांचे 245 किमी लांबीचे 11 राष्ट्रीय महामार्ग प्रकल्प नियुक्त तारखेच्या घोषणेच्या टप्प्यावर आहेत. या प्रकल्पांचा बांधकाम कालावधी नियुक्त तारखेपासून 18-30 महिन्यांचा असेल.
केंद्रीय रस्ते वाहतूक आणि महामार्ग मंत्री नितीन गडकरी यांनी लोकसभेत एका लेखी उत्तरात ही माहिती दिली.R.Aghor/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 53
पंतप्रधान कार्यालय
मुंबईत ताडदेव येथे इमारतीला लागलेल्या आगीतील जीवितहानी बद्दल पंतप्रधानांकडून दुःख व्यक्त
पंतप्रधान राष्ट्रीय मदत निधीमधून मदतीची घोषणा
पंतप्रधान नरेंद्र मोदी यांनी मुंबईत ताडदेव येथे इमारतीला लागलेल्या आगीत झालेल्या जीवितहानी बद्दल दुःख व्यक्त केले आहे. त्यांनी आपल्या शोकभावना व्यक्त करत मृतांच्या कुटुबियांचे सांत्वन केले आहे आणि जखमींच्या प्रकृतीत लवकर सुधारणा व्हावी अशी प्रार्थना केली आहे.
या आगीत ज्यांचे मृत्यू झाले आहेत त्यांच्या कुटुंबाला प्रत्येकी दोन लाख रुपये मदत देण्यासही त्यांनी मंजुरी दिली आहे. जखमींना प्रत्येकी 50,000 रुपये देण्यात येतील.
पंतप्रधान कार्यालयाने ट्वीट केले आहेः
"मुंबईत ताडदेव इथं इमारतीला लागलेल्या आगीचे वृत्त ऐकताच दुःख झाले. या दुर्घटनेत मरण पावलेल्यांच्या कुटुंबियांकडे शोकभावना व्यक्त करतो आणि जखमींच्या प्रकृतीत लवकर सुधारणा व्हावी म्हणून प्रार्थना करतो- पंतप्रधान नरेंद्र मोदी”
"मुंबईत ताडदेव इथल्या इमारतीमध्ये लागलेल्या आगीत मरण पावलेल्यांच्या कुटुंबांना पंतप्रधान राष्ट्रीय मदतनिधीमधून प्रत्येकी दोन लाख रुपये आणि जखमींना प्रत्येकी 50 हजार रुपये मदत देण्यात येतील- पंतप्रधान नरेंद्र मोदी"
संरक्षण मंत्रालय
21 मे 21 रोजी आयएनएस राजपूत या जहाजास नौदलाच्या सेवेतून निवृत्त केले जाणार
नवी दिल्ली, 20 मे 2021
भारतीय नौदलाची पहिली विनाशिका - आयएनएस राजपूत येत्या 21 मे रोजी नौदलाच्या सेवेतून निवृत्त केली जाणार असल्यामुळे एका गौरवशाली पर्वाची सांगता होणार आहे. रशियात  तयार झालेल्या काशीन श्रेणीच्या विनाशक जहाजांपैकी आघाडीवर असणारे आयएनएस राजपूत 04 मे 1980 रोजी भारतीय नौदलाच्या सेवेत दाखल झाले होते. गेल्या 41 वर्षांपेक्षा अधिक काळापासून या जहाजाने भारतीय नौदलात उत्कृष्ट सेवा बजावली आहे. आता विशाखापट्टणम येथील नौदलाच्या गोदीत एका खास सोहळ्यात या जहाजाला नौदलाकडून निरोप दिला जाईल. कोविड साथीमुळे सर्व कोविड नियमांचे काटेकोर पालन करून हा समारंभ साधेपणाने आयोजित केला जात आहे.
आजच्या युक्रेनमधील निकोलाएव्ह येथील 61 कम्यूनर्ड्स जहाजबांधणी गोदीमध्ये आयएनएस राजपूतची निर्मिती झाली होती. या जहाजाचे मूळ रशियन नाव ' नादेज्नी' असे असून त्याचा अर्थ 'आशा' असा होतो. आपल्या देशाच्या चार दशकांच्या सेवाकाळात या जहाजाने पूर्व आणि पाश्चिम अशा दोन्ही कमांडमध्ये स्पृहणीय कामगिरी बजावली आहे.
'राज करेगा राजपूत ' या ब्रीदवाक्यासह आयएनएस राजपूतने अनेक मोहिमांमध्ये भाग घेतला. यामध्ये श्रीलंकेच्या किनाऱ्याजवळील सागरी भागात भारतीय शांतिसेनेला मदत करण्यासाठी केलेले 'ऑपरेशन अमन', मालदीव किनाऱ्याजवळ ओलीस धरलेल्यांच्या सुटकेसाठी केलेले 'ऑपरेशन कॅक्टस', आणि लक्षद्वीपजवळील समुद्री भागात केलेले 'ऑपरेशन क्रोजनेस्ट' या मोहिमांचा समावेश आहे. त्याखेरीज, अनेक द्विपक्षीय आणि आंतरराष्ट्रीय युद्धसरावांमध्ये या जहाजाने भाग घेतला. भारतीय लष्कराच्या 'राजपूत रेजिमेंटशी' हे जहाज संलग्न होते व अशाप्रकारे संलग्न होणारे ते भारतीय नौदलाचे पहिलेच जहाज होते.
या जहाजाच्या 41 वर्षांच्या गौरवशाली सेवेमध्ये, 14 ऑगस्ट 2019 ला रुजू झालेल्या शेवटच्या कमांडिंग अधिकाऱ्यासह 31 कमांडिंग अधिकाऱ्यांनी जहाजाची धुरा सांभाळली. 21 मे 2021 च्या सूर्यास्ताबरोबर आयएनएस राजपूतवरील नेव्हल एन्साईन  आणि कमिशनिंग पेनंट  हे दोन्ही शेवटचे उतरविले जातील. अर्थात, आयएनएस राजपूत भारतीय नौदलाच्या सेवेतून निवृत्त होईल.M.Iyengar/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
जलशक्ती मंत्रालय
जलसंपदा क्षेत्रात भारत आणि जपान दरम्यान स्वाक्षरी झालेल्या सहकार्याच्या सामंजस्य करारास केंद्रीय मंत्रिमंडळाची मान्यता
नवी दिल्ली, 23 मार्च 2021
भारत सरकारच्या जलशक्ती मंत्रालयाचा जलसंपदा, नदी विकास आणि गंगा पुनरुज्जीवन विभाग आणि जपानच्या जमीन, पायाभूत सुविधा, परिवहन आणि पर्यटन मंत्रालयाच्या जल व आपत्ती व्यवस्थापन ब्युरो दरम्यान स्वाक्षरी झालेल्या सहकार्याच्या सामंजस्य करारास पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने आज मान्यता दिली.
फायदे:-
माहिती, ज्ञान, तंत्रज्ञान आणि वैज्ञानिक सदृश्य अनुभवाची देवाण-घेवाण वाढविण्यासाठी तसेच उभय देशांदरम्यान संयुक्त प्रकल्पांच्या अंमलबजावणीकरिता जल आणि त्रिभुज प्रदेश व्यवस्थापन आणि जल तंत्रज्ञान क्षेत्रात दीर्घकालीन सहकार्याच्या विकासासाठी या सामंजस्य करारावर स्वाक्षरी करण्यात आली.
जल सुरक्षा, सुधारित सिंचन सुविधा आणि जलसंपदा विकासात शाश्वतता मिळविण्यात हा सामंजस्य करार मदत करेल.
S.Tupe /V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
आरोग्य आणि कुटुंब कल्याण मंत्रालय
कोविड -19 ताजी माहिती
राष्ट्रव्यापी लसीकरण मोहिमेअंतर्गत आतापर्यंत लसीच्या एकूण 216 कोटी 41 लाख मात्रा  देण्यात आल्या आहेत.
गेल्या 24 तासात, 23 लाख 92 हजार 530 मात्रा देण्यात आल्या.
भारतातील सक्रिय रुग्णांची संख्या सध्या 46 हजार 848 आहे.
सक्रिय रुग्ण 0.11 % आहेत.
बरे होण्याचा दर सध्या 98.71% आहे.
गेल्या 24 तासात 5 हजार 618 कोरोना रुग्ण बरे झाल्यानं, कोरोनातून बरे झालेल्यांची एकूण संख्या 4 कोटी 39 लाख 53 हजार 374 पर्यंत पोहोचली आहे.
गेल्या 24 तासात कोरोनाच्या नव्या 5 हजार 747 रुग्णांची नोंद झाली आहे
दैनिक पॉझिटिव्हीटी  दर 
साप्ताहिक पॉझिटिव्हीटी  दर 
आतापर्यंत घेण्यात आलेल्या चाचण्यांची एकूण संख्या;89 कोटी 12 लाख. गेल्या 24 तासात, 3 लाख 40 हजार,205 चाचण्या घेण्यात आल्या.
पंतप्रधान कार्यालय
गुजरातच्या गांधीनगर येथे उद्या होणाऱ्या तिसऱ्या जागतिक बटाटे परिषदेत पंतप्रधानांचे भाषण
व्हिडिओ कॉन्फरसिंगच्या माध्यमातून परिषदेत होणार सहभागी
नवी दिल्ली, 27 जानेवारी 2020
गुजरातच्या गांधीनगर येथे उद्या होणाऱ्या तिसऱ्या जागतिक बटाटे परिषदेत पंतप्रधान नरेंद्र मोदी व्हिडिओ कॉन्फरसिंगच्या माध्यमातून सहभागी होणार असून उपस्थितांना ते मार्गदर्शन करतील.
बटाट्यांवरील संशोधन, व्यापार आणि उद्योग जगताशी त्यांचा संबंध आणि या क्षेत्रातल्या कामगिरी तसेच संधींचा आढावा पंतप्रधान घेतील. या क्षेत्राच्या प्रगतीसाठी मूल्य साखळी व्यवस्थापन विषयक आराखडाही तयार केला जाईल.
दरवर्षी 10 वर्षांनी ही परिषद होत असून यंदाची ही तिसरी परिषद आहे.
या परिषदेमुळे बटाटा उद्योगाशी संबंधित सर्व हितसंबंधियांना एकाच व्यासपीठावर येण्याची संधी मिळेल तसेच बटाट्याच्या क्षेत्रात होत असलेल्या संशोधनाचा लाभ घेता येईल.
बटाटा उत्पादनात गुजरात हे देशातले आघाडीचे राज्य आहे. गेल्या 11 वर्षात भारतातील बटाटा उत्पादन क्षेत्रात 19 टक्क्यांची वाढ झाली आहे. तर गुजरातमध्ये 170 टक्क्यांची वाढ झाली आहे. गुजरातमध्ये बटाट्याच्या उत्पादनात लक्षणीय वाढ झाली असून गेल्या दशकभरात गुजरात या उत्पादनात अव्वलस्थानी कायम आहे. गुजरातमध्ये बटाट्यासाठी उत्तम दर्जाच्या शीतसाठा, सुविधा आणि प्रक्रिया उद्योगही आहेत. तसेच अनेक निर्यातदार देखील गुजरातमध्येच आहेत. यामुळे ही परिषद गुजरातमध्ये घेतली जात आहे.
या तीन दिवसीय परिषदेत विविध कार्यक्रम, चर्चासत्र, संशोधनाविषयी कार्यक्रम आणि कृषी प्रदर्शन आयोजित केले जाईल.
B.Gokhale/R.Aghor/P.Kor
(Visitor Counter : 76
ग्राहक व्यवहार, अन्न आणि सार्वजनिक पुरवठा मंत्रालय
खरीप विपणन हंगाम 2020-21 मध्ये किमान हमीभावानुसार खरेदी व्यवहार सुरु
नवी दिल्ली, 19 ऑक्टोबर 2020
केंद्र सरकार, गेल्या वर्षीप्रमाणेच यंदाच्या खरीप हंगामात देखील किमान हमीभावानुसार खरेदी करत आहे. वर्ष 2020-21 च्या खरीप हंगामानुसार पंजाब, हरियाणा, उत्तरप्रदेश, तामिळनाडू, उत्तराखंड, चंदीगढ, जम्मू काश्मीर आणि केरळ या राज्ये/ केंद्रशासित प्रदेशात किमान हमीभावानुसार 18 ऑक्टोबरपर्यंत 90.03 लाख मेट्रिक टन धानाची खरेदी 7.82 लाख शेतकऱ्यांकडून करण्यात आली आहे.
त्याशिवाय, 18 ऑक्टोबर पर्यंत, सरकारने आपल्या नोडल संस्थाच्या मदतीने तामिळनाडू, महाराष्ट्र आणि हरियाणा या राज्यांकडून 5.48 कोटी रुपये किंमतीच्या मूग आणि उडदाची खरेदी 735 शेतकऱ्यांकडून केली आहे.
खोबरा आणि उडीदाच्या खरेदीबाबत सांगायचे झाल्यास, या पिकांचे उत्पादन होणाऱ्या बहुतांश राज्यात, सध्या बाजारभाव किमान हमीभावापेक्षा अधिक आहे. खरीप हंगामातील डाळी आणि तेलबियांच्या खरेदीबाबत संबंधित राज्ये/केंद्रशासित प्रदेश, निश्चित केलेल्या तारखेपासून खरेदी करण्याची तयारी करत आहेत.
राज्यांकडून आलेल्या प्रस्तावानुसार, महाराष्ट्र, तामिळनाडू, कर्नाटक, तेलंगणा, गुजरात, हरियाणा, उत्तर प्रदेश, ओडिशा, राजस्थान आणि आंध्रप्रदेश या राज्यांमध्ये खरिपातील 42.46 लाख मेट्रिक टन डाळी आणि तेलबियांची, समर्थन मूल्यानुसार खरेदी करण्यासाठी परवानगी देण्यात आली आहे.
देशातील पंजाब, हरियाणा आणि राजस्थान या उत्तरेकडील राज्यात 18 ऑक्टोबर 2020 पर्यंत कापसाची खरेदी हमीभावानुसार,165369 गासड्या कापसाची खरेदी करण्यात आली आहे, गेल्यावर्षी याच कालावधीत केवळ 1245 गासड्या कापसाची खरेदी करण्यात आली होती.S.Thakur/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 99
गृह मंत्रालय
सायबर गुन्हे रोखण्यासाठी पोलिसांना प्रशिक्षण देण्यावर राजनाथ सिंह यांचा भर
(नवी दिल्ली, 12 जून 2018
बदलत्या काळातल्या गुन्हेगारी विश्वातल्या आव्हानांचा मुकाबला करताना सायबर गुन्हे रोखण्यासाठी पोलिसांना प्रशिक्षण देण्यावर केंद्रीय गृहमंत्री राजनाथ सिंह यांनी भर दिला आहे. पोलीस संशोधन आणि विकास ब्युरोनं देशभरातल्या पोलिसांना संवाद कौशल्य, वेळेचे व्यवस्थापन यासारख्या सॉफ्ट स्किल अर्थात पूरक कौशल्याचे प्रशिक्षण देण्यासाठी कार्य करावे यावर त्यांनी भर दिला. इतरांसाठी आदर्श ठरतील अशा पोलिसांचा जिल्हा स्तरावर शोध घ्यावा असेही त्यांनी नवी दिल्लीत झालेल्या बैठकीत सुचवले.
पोलीस संशोधन आणि विकास ब्युरोचे महासंचालक डॉ. ए.पी. माहेश्वरी यांनी गृहमंत्र्यांसमोर सादरीकरण केले.
N.Sapre/N.Chitale/P.Kor
आरोग्य आणि कुटुंब कल्याण मंत्रालय
केंद्रीय आरोग्य मंत्रालयातर्फे ‘मानसिक आरोग्यविषयक जनजागृती अभियान सप्ताहा’ची सुरुवात
केंद्रीय मंत्री मनसुख मांडवीय यांनी शारीरिक आरोग्य आणि स्वास्थ्याचा महत्त्वाचा भाग असलेल्या मानसिक आरोग्याच्या महत्त्वाकडे लक्ष वेधले
नवी दिल्ली, 5 ऑक्टोबर 2021
केंद्रीय आरोग्य आणि कुटुंब कल्याण मंत्री मनसुख मांडवीय यांनी आज नवी दिल्ली येथे शारीरिक आरोग्य आणि स्वास्थ्याचा महत्त्वाचा भाग असलेल्या मानसिक आरोग्याच्या मुद्द्याकडे उपस्थितांचे लक्ष वेधले. केंद्रीय आरोग्य आणि कुटुंब कल्याण मंत्रालय आजपासून सुरु होत असलेला आणि जागतिक मानसिक आरोग्य दिनी सांगता होणारा ‘मानसिक आरोग्यविषयक जनजागृती अभियान सप्ताह’ साजरा करीत आहे. मानसिक स्वास्थ्याविषयी जनजागृती आणि मानसिक आरोग्य राखणे यासाठी मदत मिळेल अशा प्रयत्नांना प्रोत्साहन देण्याच्या उद्देशाने संपूर्ण जगभर 10 ऑक्टोबर हा दिवस जागतिक मानसिक स्वास्थ्य दिन म्हणून साजरा केला जातो.
कोविड-19 महामारीमुळे सर्वांचे दैनंदिन जीवन लक्षणीय प्रमाणात बदलून गेलेले असतानाच या वर्षीचा जागतिक मानसिक स्वास्थ्य दिन येत आहे. या महामारीने लोकांमध्ये अनेक प्रकारच्या मानसिक आरोग्यविषयक विकारांना जन्म दिला आहे. मानसिक विकारांच्या विषयाबाबत लोकांच्या मनात असलेली कलंकितपणाची भावना पुसून टाकण्यासाठी जन सहभागाला प्रोत्साहन देण्याच्या उद्देशाने केंद्रीय आरोग्य मंत्र्यांच्या मार्गदर्शनाखाली हा ‘मानसिक आरोग्यविषयक जनजागृती अभियान सप्ताह’ साजरा केला जात आहे.
‘मानसिक आरोग्यविषयक जनजागृती अभियान सप्ताह’ साजरा करण्यासाठीच्या विविध उपक्रमांचा भाग म्हणून आज केंद्रीय आरोग्य आणि कुटुंबकल्याण तसेच रसायने व उर्वरक मंत्र्यांनी आज नवी दिल्ली येथे युनिसेफच्या जगातील लहान मुलांच्या आरोग्याच्या स्थितीबाबतचा अहवाल जारी केला. या अहवालात 21 व्या शतकातील बालके, युवावर्ग आणि काळजी वाहकांच्या मानसिक आरोग्याबाबत सर्वसमावेशक आढावा घेण्यात आला आहे. लहान मुलांच्या मानसिक आरोग्यावर कोविड-19 महामारीमुळे झालेल्या लक्षणीय परिणामांबाबत या अहवालात ठळकपणे भाष्य करण्यात आले आहे.
‘मानसिक आरोग्यविषयक जनजागृती अभियान सप्ताहा’ निमित्त आयोजित करण्यात आलेल्या इतर कार्यक्रमांमध्ये बेंगळूरूच्या निमहंस संस्थेने इतर शैक्षणिक संस्था आणि तत्सम समर्पक संघटनांच्या सहकार्याने आयोजित केलेल्या आभासी जागृती कार्यशाळा, दिल्ली शहराच्या विविध भागांमध्ये सायकल रॅलींचे आयोजन, हरित फीत अभियान, प्रादेशिक भाषांतील लघुपटांचे प्रदर्शन, #breakthestigma हॅशटॅग सुरु करण्याबाबत मोहीम आणि मानसिक आरोग्य विषयावरील प्रश्नमंजुषा/घोषणा लेखन स्पर्धा यांचा समावेश आहे.
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 354
मंत्रिमंडळ
अंमली पदार्थांची तस्करी रोखण्यासंदर्भात भारत आणि इंडोनेशिया यांच्यातल्या सामंजस्य कराराला मंत्रिमंडळाची मान्यता
नवी दिल्ली, 27 मार्च 2019
अंमली पदार्थांची तस्करी रोखण्यासंदर्भात भारत आणि इंडोनेशिया यांच्यातल्या सामंजस्य करारावरच्या स्वाक्षऱ्यांना पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत मंजूरी देण्यात आली.
यामुळे अंमली पदार्थांचे नियमन आणि तस्करी रोखण्यासंदर्भात परस्पर सहकार्याला मदत होणार आहे. स्वाक्षरी झाल्यादिवसापासून हा करार अस्तित्वात येईल आणि तो पाच वर्षासाठी लागू राहील.
भारताने 37 देशांबरोबर अशाच प्रकारचे करार, सामंजस्य करार केले आहेत.
M.Chopade/N.Chitale/D. Rane
(Visitor Counter : 56
संरक्षण मंत्रालय
छावणीमधील मालमत्ता कर नोंदणीमध्ये ऑनलाइन बदल करण्याची तरतूद
नवी दिल्ली, 26 मे 2022
राहणीमान सुलभ करण्याच्या दिशेने एक पाऊल म्हणून, छावणी भागात राहणारे 2.18 लाख मालमत्ता करदाते ई-छावणी पोर्टल  अंतर्गत मालमत्ता कर नोंदणीमध्ये बदलासाठी ऑनलाइन अर्ज करू शकतील. मालमत्ता कराच्या नोंदीमध्ये बदल करण्यासाठी मालमत्ताधारकांनी आवश्यक कागदपत्रांसह आणि लागू शुल्क भरण्यासाठी eChhavani पोर्टलवर ऑनलाइन अर्ज करणे आवश्यक आहे. अर्ज/कागदपत्रांमध्ये कोणतीही उणीव आढळून आल्यास, ती सुधारण्यासाठी नागरिकांकडे परत पाठवली जाईल. अन्यथा, मालमत्ता कर नोंदवहीमधील बदल नोंदवून मालमत्ता मालकाला ऑनलाइन प्रमाणपत्र दिले जाईल.
मालमत्ता कर नोंदणीमध्ये ऑनलाइन बदल करण्याच्या सुविधेमुळे मालमत्ता मालक आणि छावणी मंडळाचे अधिकारी यांच्यातील सन्मुखता कमी होऊन पारदर्शकता अधिक वाढेल. ही प्रक्रिया त्रास, विलंब टाळेल आणि अनुपालन कमी करेल ज्यामुळे छावणीमधील “जीवन सुलभतेला'' चालना मिळेल.
S.Kulkarni/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
राष्ट्रपती कार्यालय
हिमाचल प्रदेश येथील "मशोबरा" स्थित राष्ट्रपती निवास 23 एप्रिलपासून जनतेसाठी खुले होणार असल्याबद्दल राष्ट्रपतींनी दिल्या शुभेच्छा
नवी दिल्ली, 20 एप्रिल 2023
राष्ट्रपती, द्रौपदी मुर्मू यांच्या उपस्थितीत आज  हिमाचल प्रदेश येथील "मशोबरा" स्थित राष्ट्रपती निवास जनतेसाठी खुले करण्याचा कार्यक्रम झाला. हे निवासस्थान23 एप्रिल 2023 पासून सोमवार आणि इतर सरकारी सुट्ट्या वगळता सकाळी 10 ते संध्याकाळी 5 दरम्यान अभ्यागतांसाठी खुले असेल.
अभ्यागतांना 173 वर्षे जुन्या वारसा इमारतीची झलक आतून पाहता येईल. हिरवळ, फळबागा आणि नैसर्गिपायवाटा याचा आनंद अभ्यागत घेऊ शकतात. अभ्यागतांच्या सोयीसाठी अमानत खोली , व्हीलचेअर, कॅफे, स्मरणिका दालन, प्रसाधनगृहे, वॉटर डिस्पेंसर आणि प्राथमिक उपचाराची व्यवस्था असेल. https://visit.rashtrapatibhavan.gov.in/ या संकेतस्थळावर राष्ट्रपती निवासाच्या मार्गदर्शित दौऱ्यासाठी वेळा आरक्षित करू शकतात.
तत्पूर्वी ,राष्ट्रपतींनी शिमला येथील भारतीय प्रगत अध्ययन संस्थेला भेट दिली. ही संस्था माजी राष्ट्रपती डॉ. एस राधाकृष्णन यांच्या द्वारे मानव्यविद्या , समाज विज्ञान आणि नैसर्गिक विज्ञानातील उच्च दर्जाच्या शैक्षणिक कार्याला चालना देण्याच्या उद्देशाने स्थापन करण्यात आली होती.
S.Kakade/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 73